Tavaran kuvaus Luokittelu (CN-koodi) Perusteet

(1) (2) (3)

1. Puutarhakatos (koko 3 m x 3 m), joka koostuu peitteestä, joka on kudottu alle 5 mm leveistä polyeteeni- kaistaleista ja päällystetty molemmilta puolilta muovilla, päällystäminen on paljain silmin nähtävissä. Tavara esitetään tullattavaksi kehikkona toimivien metallikannattimien kanssa sekä kiristimien, joilla tavara kiinnitetään maahan 3926 90 91 Luokittelu määräytyy yhdistetyn nimikkeistön 1, 3b ja 6 yleisen tulkintasäännön, 59 ryhmän 2 huomautuksen a kohdan sekä CN-koodien 3926 , 3926 90 ja 3926 90 91 nimiketekstien mukaan.

2. Kevyt, väljä neulevaate (100 prosenttia puuvillaa), joka on kauttaaltaan kuvioitu painokuvioin ja joka ulottuu reiden puoliväliin (kokonaispituus 90 cm). Vaatteessa on pyöreä pääntie, johon on ommeltu neulekaistale. Siinä on lyhyet hihat, päärmeet hihansuissa ja helmassa sekä noin 10 cm pitkät pystysuorat halkiot helmassa. (leninki) (katso valokuva n:o 580) (1) 6104 42 00 Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6104 ja 6104 42 00 nimiketekstien mukaan. Katso myös nimikkeitä 6104 41 00 -6104 49 00 koskevat yhdistetyn nimikkeistön selittävät huomautukset. Vaatetta ei voida luokitella yöpaitana, koska sitä voidaan objektiivisten ominaisuuksiensa perusteella käyttää yhtä hyvin muuallakin kuin vuoteessa, eikä sitä näin ollen ole tarkoitettu käytettäväksi yksinomaan tai pääasiassa yöasuna. Vaatetta ei voida pituutensa vuoksi luokitella nimikkeeseen 6109

3. Kevyt, väljä neulevaate (100 prosenttia puuvillaa), joka on kauttaaltaan kuvioitu painokuvioin ja joka ulottuu polvien alapuolelle (kokonaispituus 120 cm). Vaate on hihaton ja siinä on pyöreä, avara pääntie, johon on ommeltu neulekaistale. Vaatteen helmassa on päärme ja noin 22 cm pitkät pystysuorat halkiot. (leninki) (katso valokuva n:o 581) (1) 6104 42 00 Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6104 ja 6104 42 00 nimiketekstien mukaan. Katso myös nimikkeitä 6104 41 00 -6104 49 00 koskevat yhdistetyn nimikkeistön selittävät huomautukset. Vaatetta ei voida luokitella yöpaitana, koska sitä voidaan objektiivisten ominaisuuksiensa perusteella käyttää yhtä hyvin muuallakin kuin vuoteessa, eikä sitä näin ollen ole tarkoitettu käytettäväksi yksinomaan tai pääasiassa yöasuna. Vaatetta ei voida pituutensa vuoksi luokitella nimikkeeseen 6109

4. Vaate, yksiväristä kudottua kangasta (100 prosenttia polyamidia), jonka paksuus on 0,1 mm, päällystetty nurjalta puolelta muunlaisella kuin huokoisella muovilla (polyuretaanilla) ja vuorattu topatulla kankaalla. Vaatteessa on kaksi kaulusta, joista toinen on tehty nukatusta neuloksesta. Vaate on kokonaan edestä avautuva ja se suljetaan painonapeilla siten, että vasen reuna peittää oikean. Vaatteessa on pitkät hihat, joiden suissa on vetoketjut, ja kaksi sisäänupotettua taskua vyötärön korkeudella. Vaate ulottuu lantion alapuolelle saakka (kokonaispituus 75 cm) ja sen helmassa on kiristin. (anorakin kaltainen vaate) (katso valokuva n:o 583) (1) 6201 93 00 Luokittelu määräytyy yhdistetyn nimikkeistön 1 ja 6 yleisen tulkintasäännön, 62 ryhmän 8 huomautuksen, 59 ryhmän 2 huomautuksen a kohdan 1 alakohdan sekä CN-koodien 6201 ja 6201 93 00 nimiketekstien mukaan. Vaate on valmistettu kankaasta, jonka päällystäminen ei ole paljain silmin havaittavissa.

5. Kudotusta kaksivärisestä synteettikankaasta (100 prosenttia nailonia) valmistettu vaate, joka peittää ylävartalon lanteille saakka. Siinä on V-pääntie, se on kokonaan avattavissa edestä ja suljettavissa vetoketjulla, sen helmassa on kuminauhakiristin ja se on hihaton. Avarien hihanaukkojen alareunassa kulkee osittain kuminauha. Vaatteessa on tarrakiinnityksellä suljettava päällystasku, vyölenkit ja sulkimella varustettu säädettävä kangasvyö. Vaate on kokonaan vuorattu. Se muodostuu kahdesta etukappaleesta ja yhdestä takakappaleesta, joiden nurja puoli on tehty huokoisesta muovista. (muu vaate) (katso valokuva n:o 582) (1) 6211 43 90 Luokittelu määräytyy yhdistetyn nimikkeistön 1 ja 6 yleisen tulkintasäännön, 62 ryhmän 8 huomautuksen sekä CN-koodien 6211 , 6211 43 ja 6211 43 90 nimiketekstien mukaan. Katso myös nimikettä 6211 koskevat harmonoidun järjestelmän selittävät huomautukset. Vaatetta ei voida objektiivisten ominaisuuksiensa vuoksi luokitella nimikkeen 6307 pelastusliivinä.